DRT งบฯแข็งแกร่ง! ไตรมาส 1/59 กำไรโต 129.31 ลบ.
DRT งบฯแข็งแกร่ง! ไตรมาส 1/59 กำไรโต 129.31 ลบ.เพิ่มขึ้น 36% จากปีก่อนมีกำไร 95.39 ลบ.จากการขยายตัวที่ดีของตลาดส่งออกและการปรับเพิ่มสัดส่วนการขายสินค้าไม้สังเคราะห์ที่มีกำไรดี
16 พ.ค. 2559

บริษัท ผลิตภัณฑ์ตราเพชร จำกัด (มหาชน) หรือ DRT รายงานผลการดำเนินงานประจำไตรมาส 1/2559 สิ้นสุดวันที่ 31 มี.ค.59 (รวมบริษัทย่อย)มีกำไรสุทธิ 129.31 ล้านบาท หรือมีกำไรสุทธิ 0.12  บาทต่อหุ้น เพิ่มขึ้น 36% เทียบกับช่วงเดียวกันของปีก่อนที่มีกำไรสุทธิ 95.39 ล้านบาท หรือมีกำไรสุทธิ 0.09 บาทต่อหุ้น
โดยผลการดำเนินงานที่มีกำไร เนื่องจากมีกำไรจากการขยายตัวที่ดีของตลาดส่งออกและการปรับเพิ่มสัดส่วนการขายสินค้าไม้สังเคราะห์ที่มีกำไรดี รวมทั้งมีกำไรพิเศษจากการขายที่ดินที่ไม่ได้ใช้ประโยชน์ จำนวน 23.12 ล้านบาท